Pe iwek rukopol obal yoo biacara, kem dogcuk keken ki diro mony cuk matir keken.
Pa Okelo P Patuda/Nero Madit
Yenyo cuk pe kare tye i ryeny ceng nyo cok keken, ento nonge i kit kodi piny ducu, wa i bor piny ma cere ne lanyo wang. Lacang peko me yenyo cuk ki bedo iye pa lacat en aye tek cwiny ki diyo ne.
Kit ma ineno kwede, kodi piny ma tye i nyim la biacara ma i nyimwa ni pe tye leng, ma ka inen onongo obedo ngat ma cwinye goro, kono omoko me loke, ento en niang maber cik me biacara ki cuk  calo me mony ma doge tye gede  la kite adek.
BIACARA MONY ARUM
Kit ma lumony lwenyo kwede, la biacara ma mito bedo i dog cuk naka ka catowil ne myero obedo ki teko me lweny i kom la lara dog cuk kwede ki teko me Mony Arum kikume, ma tyene ni, myero ogen teko me kore ki lim ma mitte me tatyo lapyem kwede. Lakit mony eno aye me rumo cuko woko ki cen cen ka cato jami gicat, wek bwut luwil ma bino ka wil i dog cuk madit, aye gipok ki lupyem, ma meno kadi bed gipok bwut cat marom, ento lucat ma woko woko ni nongo okwanyo pol me cat woko, ki kenyo lupyem cat cako neno kit ma wel lucat tye ka jwik woko me bino i cuk madit, me romigi moko tam me aa nyo kobe ka mukene.
BIACARA MONY ALIGO
Man aye mony me kwanyo but catowil ki bot oteka lacat madit, lalweny aligo kengo cawa ma wi lacat madit owil, ci corre ki jami acatane matek, teki oluma madit ongeyo kome me bino ka cako romo i dog lweny, ci la lweny aligo dok canyo ka ma en oluma cat madit oweko me cito ka ero lweny kwede, man obedo cat me pwayo wii lucat madongo me niang ni gin keken aye pe lyu biacara.
BIACARA MONY WANG KI WANG
Lakit mony man mito la biacara ma bene tekone rom aroma ki lapyem kwede, ma tyene ni ka oromo i dye bar ci adwogi monye bedo ki ngat ma diro yub monye obedo kwede. Ma polkare kubbe ki yubo gigucat manyen, boyo komgi ma nen pat ki wang luwil, nyo ka obedo me cam, ci bille i leb lawil ma mamit loyo ma en ongiyo kwede wii ati.
wol_Latn lua_Latn luo_Latn luo_Latn dik_Latn luo_Latn dik_Latn luo_Latn zsm_Latn luo_Latn